ADMINISTRATIVE ORDNINGER for handelen med tekstilvarer mellem Det Europæiske Fællesskab og Kongeriget Thailand

VERBALNOTE

Generaldirektoratet for Forbindelser med Tredjelande i Kommissionen for De Europæiske Fællesskaber har den ære over for Kongeriget Thailands mission ved De Europæiske Fællesskaber at henvise til den aftale mellem Kongeriget Thailand og Fællesskabet om handel med tekstilvarer, som har fundet anvendelse siden den 1. januar 1987, forlænget ved brevveksling, som har fundet anvendelse siden den 9. oktober 1992, og yderligere forlænget ved brevveksling af 17. december 1992.

Med henblik på at sikre en gnidningsløs og effektiv gennemførelse af aftalen om integrering af tekstil- og beklædningssektoren i de GATT-regler og -procedurer, der er forhandlet som led i Uruguay-runden under GATT, skal Kommissionen herved meddele Kongeriget Thailands myndigheder, at den til Kontrolorganet for Tekstiler agter at anmelde de bestemmelser, der er opført på vedlagte liste, og som er indeholdt i ovennævnte aftale om handel med tekstilvarer, som administrative ordninger som omhandlet i artikel 2, stk. 17, i Uruguay-rundens tekstilaftale.

Generaldirektoratet ville være Dem taknemmelig, hvis Deres myndigheder snarest muligt kunne bekræfte, at de er indforstået med indholdet af denne anmeldelse.

Generaldirektoratet for Forbindelser med Tredjelande vil gerne benytte lejligheden til på ny at forsikre Kongeriget Thailands mission ved De Europæiske Fællesskaber om sin mest udmærkede højagtelse.

Bruxelles, . . .

Bestemmelser i aftalen mellem Det Europæiske Økonomiske Fællesskab og Kongeriget Thailand om handel med tekstilvarer, paraferet i Bruxelles den 28. juni 1986, ændret ved aftale i form af brevveksling om ændring af aftalen mellem Det Europæiske Økonomiske Fællesskab og Kongeriget Thailand om handel med tekstilvarer, paraferet i Bruxelles den 17. december 1992, der vil blive anmeldt som administrative ordninger i henhold til artikel 2, stk. 17, i Uruguay-rundens tekstilaftale

>TABELPOSITION>

VERBALNOTE

Thailands mission ved De Europæiske Fællesskaber skal herved over for Generaldirektoratet for Forbindelser med Tredjelande i Kommissionen for De Europæiske Fællesskaber under henvisning til missionens note nr. 250/2537 af 15. februar 1994 vedrørende de thailandske myndigheders anmeldelse til Kontrolorganet for Tekstiler af de administrative aftalebestemmelser i den eksisterende aftale om tekstilvarer mellem Thailand og Fællesskabet, senest udvidet ved brevveksling af 17. december 1992, underrette sidstnævnte om, at de pågældende thailandske myndigheder ønsker at foreslå følgende ændringer til anmeldelse til Kontrolorganet for Tekstiler som foreslået i Generaldirektoratets verbalnote nr. 020836 af 22. december 1993:

1. udeladelse af artikel 16, stk. 1, som ændret vedrørende konsultationer, da MFA-aftalen indeholder en bestemmelse om konsultationer, som er mere fleksibel med hensyn til konsultationsperiode, og

2. indsættelse af artikel 7 (bortset fra stk. 5) vedrørende fleksibilitet i forbindelse med kontingentforvaltning.

Thailands mission vil gerne benytte lejligheden til på ny at forsikre Generaldirektoratet for Forbindelser med Tredjelande i Kommissionen for De Europæiske Fællesskaber om sin mest udmærkede højagtelse.

Bruxelles, . . .

VERBALNOTE

Generaldirektoratet for Forbindelser med Tredjelande i Kommissionen for De Europæiske Fællesskaber skal herved over for Thailands mission ved De Europæiske Fællesskaber henvise til missionens verbalnote nr. 997/2537 af 5. juli 1994 vedrørende de administrative ordninger, der skal anmeldes i henhold til artikel 2, stk. 17, i WTO-aftalen om tekstilvarer og beklædningsgenstande.

Generaldirektoratet bekræfter, at det er indforstået med de af Thailands mission foreslåede to ændringer til udkastet til anmeldelse, der er knyttet som bilaget til Generaldirektoratets verbalnote nr. 20836 af 22. december 1993.

Generaldirektoratet vil gerne benytte lejligheden til på ny at forsikre Thailands mission om sin mest udmærkede højagtelse.

Bruxelles, . . .